2 miljoen immigrante in Duitsland in 2015Angela Merkel, kanselier van Duitsland Owerhede in Duitsland het Maandag bevestig dat die departement van statistiek 2 miljoen immigrante in 2015 in dié land geregistreer het. Volgens die departement het 860 000 immigrante reeds na ander lande verhuis. Die federale kantoor van statistiek in Duitsland sluit immigrante in van ander lande binne die Europese Unie asook immigrante en vlugtelinge van lande buite die EU. Thomas de Maiziere, minister van binnelandse sake, het aan die begin van 2016 gesê nagenoeg 1,1 miljoen asielsoekers is gedurende 2015 in Duitsland geregistreer. Dié getal sluit nie die duisende mense in wat na Duitsland verhuis het vir werk of studiedoeleindes nie.